
เรื่อง การติดตามและประเมินผลแผนพัฒนา องค์การบริหารส่วนตำบลท่าแพ
ประจำปีงบประมาณ พ.ศ.๒๕๕๘
--------------------------------------------------------------
ด้วยรัฐธรรมนูญแห่งราชอาณาจักรไทย พุทธศักราช ๒๕๕๐ มาตรา ๒๘๗ วรรค ๓ บัญญัติให้ องค์กรปกครองส่วนท้องถิ่นต้องรายงานผลการดำเนินงานต่อประชาชนในเรื่องการจัดทำงบประมาณ การใช้จ่าย และผลการดำเนินงานในรอบปี เพื่อให้ประชาชนมีส่วนร่วมในการตรวจสอบและกำกับการบริหารจัดการ องค์กรปกครองส่วนท้องถิ่น ประกอบกับ ข้อ ๓๐ (๕) แห่งระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.๒๕๔๘ กำหนดให้ผู้บริหารองค์กรปกครองส่วนท้องถิ่นเสนอผลการ ติดตามและประเมินผลต่อสภาท้องถิ่น คณะกรรมการพัฒนาท้องถิ่น และประกาศผลการติดตามและ ประเมินผลแผนพัฒนาให้ประชาชนรับทราบทั่วโดยทั่วกัน อย่างน้อยปีละหนึ่งครั้ง ภายในเดือนธันวาคมของทุก ปีและจะต้องปิดประกาศโดยเปิดเผยไม่น้อยกว่าสามสิบวัน 
ดังนั้นเพื่อการปฏิบัติให้เป็นไปตามเจตนารมณ์ของรัฐธรรมนูญแห่งราชอาณาจักรไทย พุทธศักราช ๒๕๕๐ มาตรา ๒๘๗ วรรค ๓ และตามระเบียบกระทรวงมหาดไทยว่าด้วยการจัดทำแผนพัฒนา องค์กรปกครองส่วนท้องถิ่น พ.ศ. ๒๕๔๘ ข้อ ๓๐ (๕) อบต.ท่าแพ จึงขอประกาศผลการดำเนินงานการจัดทำงบประมาณ การใช้จ่าย และผลการดำเนินงาน รวมทั้งการติดตามและประเมินผลแผนพัฒนาท้องถิ่น ในรอบ ปีงบประมาณ พ.ศ. ๒๕๕๘ มาเพื่อให้ประชาชนได้มีส่วนร่วมในการตรวจสอบและกำกับการบริหารจัดการ อบต.ท่าแพ ดังนี้ 
คณะกรรมการติดตามและประเมินผลแผนพัฒนาองค์การบริหารส่วนตำบลท่าแพ  ได้ดำเนินการติดตาม และประเมินผลแผนพัฒนาสามปี (พ.ศ.๒๕๕๘ – ๒๕๖๐) ขององค์การบริหารส่วนตำบลท่าแพ เรียบร้อยแล้วดังนี้ 

จึงประกาศเพื่อทราบโดยทั่วกัน 
ประกาศ ณ วันที่  ๒๑  ธันวาคม  พ.ศ.๒๕๕๘
(นายสมเกียรติ  มานีอาเหล็ม)
นายกองค์การบริหารส่วนตำบลท่าแพ
คำนำ
โดยที่ระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 หมวด 6 กำหนดให้ผู้บริหารท้องถิ่นแต่งตั้งคณะกรรมการติดตามและประเมินผลการพัฒนา เพื่อทำหน้าที่ในการกำหนดแนวทางวิธีการในการติดตามและประเมินผลแผนพัฒนา โดยคณะกรรมการดังกล่าวจะ ดำเนินการติดตามและประเมินผลเอง หรือผู้บริหารท้องถิ่นอาจมอบหมายให้หน่วยงานหรือบุคคลภายนอก ดำเนินการภายใต้ข้อกำหนดขอบข่ายและรายละเอียดที่คณะกรรมการฯ กำหนดก็ได้และให้คณะกรรมการฯ รายงานการติดตามและประเมินผลแผนพัฒนาและเสนอความเห็น ต่อผู้บริหารท้องถิ่น เพื่อนำเสนอต่อสภา ท้องถิ่น คณะกรรมการพัฒนาท้องถิ่นและประกาศผลการติดตามและประเมินผลแผนพัฒนาให้ประชาชนใน ท้องถิ่นทราบโดยทั่วกัน อย่างน้อยปีละหนึ่งครั้ง ภายในเดือนธันวาคมของทุกปีทั้งนี้ให้ปิดประกาศโดยเปิดเผย ไม่น้อยกว่าสามสิบวัน 
การติดตามถือได้ว่าเป็นเครื่องมือที่จำเป็นในการปรับปรุงประสิทธิภาพของโครงการที่ ดำเนินการอยู่โดยที่“การติดตาม” (monitoring) หมายถึง กิจกรรมภายในโครงการซึ่งถูกออกแบบมา เพื่อให้ ข้อมูลป้อนกลับ (feedback) เกี่ยวกับการดำเนินงานโครงการ ปัญหาที่กำลังเผชิญอยู่และประสิทธิภาพของ วิธีการทำงาน หากไม่มีระบบติดตามของโครงการแล้ว ย่อมส่งผลให้เกิดความล่าช้าในการดำเนินงานให้ลุล่วง ค่าใช้จ่ายโครงการสูงกว่าเกินที่กำหนดไว้กลุ่มเป้าหมายหลักของโครงการไม่ได้รับประโยชน์หรือได้รับน้อยกว่า ที่ควรจะเป็น เกิดปัญหาใน การควบคุมคุณภาพของการดำเนินงาน เสียเวลาในการตรวจสอบความขัดแย้งใน การปฏิบัติงานภายในหน่วยงานหรือระหว่างงานกับกลุ่มเป้าหมายที่ได้รับประโยชน์จากโครงการ ในส่วนของ “การประเมินผล” คณะกรรมการติดตามและประเมินผลแผนพัฒนา องค์การบริหารส่วนตำบลท่าแพ ได้รับการ แต่งตั้งตามระเบียบฯ ได้ดำเนินการกำหนดวิธีการติดตามและประเมินผล ซึ่งให้มีวิธีการประเมินผลตามระบบ สารสนเทศเพื่อการติดตามและประเมินผล การใช้จ่ายงบประมาณขององค์กรปกครองส่วนท้องถิ่น และใช้ แบบสอบถามความพึงพอใจต่อการดำเนินงานขององค์กรปกครองส่วนท้องถิ่น เป็นแบบประเมินความพึงพอใจ ของประชาชน เพื่อเป็นข้อมูลปรับปรุงแก้ไข ดังนั้น เพื่อเป็นข้อมูลในการปรับปรุงแก้ไขดังนั้นเพื่อให้สอดคล้อง กับระเบียบฯ และพัฒนาการจัดทำแผนพัฒนาสามปีให้สอดคล้องกับปัญหา ความต้องการ และแนวทางการ พัฒนาที่เหมาะสมกับพื้นที่ และสถานการณ์ภายนอก จึงมีการติดตามและประเมินผลแผนพัฒนาสามปี ในรอบ ปีงบประมาณ พ.ศ.๒๕๕๘ ขึ้น และสรุปรายงานผลเสนอผู้บริหารท้องถิ่น คณะกรรมการพัฒนาท้องถิ่น และ ประชาชนให้รับทราบโดยทั่วไปตามลำดับต่อไป 
คณะกรรมการติดตามและประเมินผลแผนพัฒนา
องค์การบริหารส่วนตำบลท่าแพ

